4.5.2023
RO
Jurnalul Oficial al Uniunii Europene
L 118/13
16. punctul ATCO.C.055 se înlocuiește cu următorul text: „ATCO.C.055 Cererea de autorizare de evaluator Solicitanții unei autorizări de evaluator trebuie: (a) să fi exercitat privilegiile unei licențe de controlor de trafic aerian timp de cel puțin doi ani; precum și (b) în cele 12 luni anterioare cererii, să fi urmat cu succes un curs de evaluatori în care se predau cunoștințele și aptitudinile necesare, utilizând metode teoretice și practice, și în care aceste cunoștințe și aptitudini au fost evaluate în mod corespunzător.”; 17. punctul ATCO.C.060 se înlocuiește cu următorul text: „ATCO.C.060 Valabilitatea autorizării de evaluator (a) Durata de valabilitate a autorizării de evaluator este de trei ani.
(b) Autorizarea de evaluator poate fi revalidată după ce a fost urmat cu succes un curs de perfecționare privind competențele de evaluare și practicile operaționale actuale, în timpul perioadei de valabilitate a autorizării.
(c) În cazul în care autorizarea de evaluator a expirat, aceasta poate fi reînnoită dacă, în intervalul de 12 luni care precedă cererea de reînnoire, titularul autorizării de evaluator: 1.
a urmat un curs de perfecționare privind competențele de evaluare și practicile operaționale actuale; precum și 2. a trecut cu succes de o evaluare a competențelor de evaluator.
(d) În cazul obținerii și al reînnoirii, perioada de valabilitate a autorizării de evaluator începe cel târziu la 30 de zile de la data la care a fost încheiată cu succes evaluarea.”; 18.
punctul ATCO.D.010 se înlocuiește cu următorul text: „ATCO.D.010 Structura pregătirii inițiale (a) Pregătirea inițială, destinată unui solicitant al unei licențe de controlor de trafic aerian stagiar sau al unei calificări suplimentare și/sau, după caz, al unei autorizări asociate unei calificări, cuprinde: 1.
pregătirea de bază, alcătuită din toate subiectele, temele și subtemele incluse în apendicele 2 la anexa I; precum și 2.
pregătirea pentru calificare, alcătuită din subiectele, temele și subtemele corespunzătoare cel puțin uneia dintre următoarele calificări: (i)
calificarea «control de aerodrom» – ADC, definită în apendicele 3 la anexa I;
(ii) calificarea «control de apropiere, procedural» – APP, definită în apendicele 4 la anexa I; (iii) calificarea «control regional, procedural» – ACP, definită în apendicele 5 la anexa I; (iv) calificarea «control de apropiere, supraveghere» – APS, definită în apendicele 6 la anexa I; (v) calificarea «control regional, supraveghere» – ACS, definită în apendicele 7 la anexa I; (b) Pregătirea destinată unei calificări suplimentare trebuie să includă subiectele, temele și subtemele aplicabile în cazul a cel puțin una dintre calificările prevăzute la litera (a) punctul 2.
(c) Pregătirea destinată reactivării unei calificări după o evaluare nereușită a competenței anterioare conform punctului ATCO.B.010 litera (b) trebuie adaptată în funcție de rezultatul respectivei evaluări.
(d) Pregătirea destinată unei autorizări asociate unei calificări trebuie să includă subiecte, teme și subteme stabilite de organizația de pregătire și aprobate ca parte a cursului de pregătire.
(e) Pregătirea de bază și/sau pentru calificare poate fi completată cu subiecte, teme și subteme suplimentare sau specifice blocului funcțional de spațiu aerian (FAB) sau mediului național.”;